11वीं के स्टूडेंट ने किया छात्रा से रेप!
Jan 26, 2013, 06.00AM IST
हर ताज़ा अपडेट पाने के लिए NBT के फ़ेसबुक पेज को लाइक करें।मोबाइल ऐप डाउनलोड करें और रहें हर खबर से अपडेट।
एनबीटी न्यूज॥ फरीदाबाद
सराय ख्वाजा थाना एरिया में 8 वीं की स्टूडेंट को बहाने से घर बुलाकर उसके साथ रेप करने का मामला सामने आया है। आरोपी स्टूडेंट 11 वीं का स्टूडेंट है। पुलिस ने केस दर्ज करके जांच शुरू कर दी है। साथ ही , आरोपी को गिरफ्तार करने का दावा किया है।
सराय ख्वाजा थाना एरिया में रहने वाली 8 वीं की स्टूडेंट ने पुलिस को बताया कि गुरुवार शाम पड़ोस में रहने वाला 11 वीं का स्टूडेंट उसके घर पर आया और बोला कि मेरी बहन बुला रही है। स्टूडेंट नहीं गई तो वह कुछ देर बाद फिर आया और जल्दी चलने को बोलने लगा। इसके बाद छात्रा उसके साथ चली गई। आरोप है कि जब वह उसके घर पहुंची तो किशोर ने उसके साथ रेप किया और किसी को बताने पर जान से मारने की धमकी दी। पीडि़त स्टूडेंट ने घर लौटकर मामले की जानकारी अपने परिजनों को दी। उन्होंने सराय ख्वाजा थाने में कंप्लेंट कर दी। सराय ख्वाजा थाना इंचार्ज ब्रह्म सिंह ने बताया कि मामले की जांच की जा रही है। फिलहाल आरोपी स्टूडेंट को गिरफ्तार कर लिया गया है। आरोपी व पीडि़ता दोनों ही नाबालिग हैं।
शुक्रिया
अपना कॉमेंट देने के लिये धन्यवाद.